
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

26 ΝΟΕΜΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1158 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου του Ξενοδοχείου 
«ΑΚΤΗ» που βρίσκεται στον Οικισμό Αστακός του Ν. Αιτωλοα¬ 
καρνανίας επί των οδών Βασ. Γεωργίου, Ομήρου και Εθνικής 
Αντιστάσεως, φερόμενο ως ιδιοκτησία Αποστόλου Λαϊνά και κα¬ 


θορισμός ειδικών όρων και περιορισμών δόμησης. 1 

Χαρακτηρισμός ως διατηρητέων επτά (7) κτιρίων που βρίσκονται 
στην πόλη της Καβάλας του Ν. Καβάλας και καθορισμός ειδι¬ 
κών όρων και περιορισμών δόμησης. 2 

Χαρακτηρισμός ως διατηρητέου του κτιρίου που βρίσκεται στον 
Όρμο Κορθίου της νήσου Άνδρου επί του λιμανιού και ανώνυ¬ 
μης κοινοτικής οδού, ιδιοκτησίας Ιωάννη Παπασταθόπουλου και 
καθορισμός ειδικών όρων και περιορισμών δόμησης. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 68920/6021 (1) 

Χαρακτηρισμός ως διατηρητέου του κτιρίου του Ξενοδοχείου «ΑΚΤΗ» 
που βρίσκεται στον Οικισμό Αστακός του Ν. Αιτωλοακαρνανίας επί 
των οδών Βασ. Γεωργίου, Ομήρου και Εθνικής Αντιστάσεως, φερό¬ 
μενο ως ιδιοκτησία Αποστόλου Λαϊνά και καθορισμός ειδικών όρων 
και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ.*ΕΡΓΩΝ 
Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την αριθ. 28112/356/17.4.1985 όμοια απόφαση 
(ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αρ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 
κ.λ.π.». (Φ.Ε.Κ. 526/Β). 


5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την από 3.4.87 αιτιολογική έκθεση και την από 22.5.87 εισή¬ 
γηση της Δ/νσης Παραδοσιακών Οικισμών και Περιβάλλοντος (Γ7). 

7. Την από 12.5.1987 απάντηση του Αποστόλου Λαϊνά, αποφασί¬ 
ζουμε: 

1. Χαρακτηρίζεται ως διατηρητέο το κτίριο του Ξενοδοχείου 
«ΑΚΤΗ» που βρίσκεται στον Οικισμό Αστακός του Ν. Αιτωλοακαρνα- 
νίάςεπί των οδών Βασ. Γεωργίου, Ομήρου και Εθνικής Αντιστάσεως, 
φερόμενο ως ιδιοκτησία Αποστόλου Λαϊνά, όπως φαίνεται σημειωμένο 
στο σχετικό πρωτότυπο τοπογραφικό διάγραμμα σε κλίμακα 1:2000 
που θεωρήθηκε από τον Προϊστάμενο της Δ/νσης Πολεοδομικών Εφαρ¬ 
μογών με την υπ’ αρ. 68920/1987 πράξη του και που συνοπτικό του 
αντίτυπο δημοσιεύεται με την παρούσα απόφαση γιατί πρόκειται για 
αξιόλογο κτίριο που αποτελεί χαρακτηριστικό δείγμα της παραδοσιακής 
αρχιτεκτονικής του Οικισμού. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργίας και χρήσης του διατηρητέου κτιρίου 
εφόσον δεν αλλοιώνεται ο αρχιτεκτονικός χαρακτήρας τόυ. 

4. Επιβάλλεται η αποκατάσταση της όψης του ισογείου που έχει αλ¬ 
λοιωθεί και η επαναφορά των στοιχείων της στην αρχική μορφή του. 

5. Δεν επιτρέπεται η τοποθέτηση φωτεινών ή μη. επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για τυ- 
χόν χρήσεις του κτιρίου. 

6. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑ ν Ε). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ. οιχ. 63400/4846 (2) 

Χαρακτηρισμός ως διατηρητέων επτά (7) κτιρίων που βρίσκονται στην 

πόλη της Καβάλας του Ν. Καβάλας και καθορισμός ειδικών όρων 

και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αρ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αρ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 
κ.λ.π.». (Φ.Ε.Κ. 526/Β). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την από 18.9.1986 αιτιολογική έκθεση και την από 5.8.87 εισή¬ 
γηση της Δ/νσης Παραδοσιακών Οικισμών και Περιβάλλοντος (Γ7). 

7. Τις απαντήσεις των ενδιαφερομένων κάι την παρέλευση της προ¬ 
θεσμίας που ορίζεται από τις διατάξεις του άρθρου 4 παρ. 2 του Ν. 
1577/85 (ΦΕΚ 210/Α) χωρίς να περιέλθουν στην Δ/νση Παραδοσια¬ 
κών Οικισμών και Περιβάλλοντος (Γ7) τυχόν αντιρρήσεις των λοιπών 
ενδιαφερομένων, αποφασίζουμε: 

1. Χαρακτηρίζονται ως διατηρητέα επτά (7) κτίρια που βρίσκονται 
στην πόλη της Καβάλας του Ν. Καβάλας όπως αναφέρονται αριθμη- 
μένα με αύξοντα αριθμό από 1 μέχρι 7 στον παρακάτω πίνακα και ση¬ 
μειώνονται με σκιαγράφιση στα σχετικά δύο (2) πρωτότυπα τοπογρα¬ 
φικά διαγράμματα σε κλίμακα 1:2000 που θεωρήθηκαν από τον Προϊ¬ 
στάμενο της Δ/νσης Πολεοδομικών Εφαρμογών με την υπ’ αρ. 
63400/1987 πράξη του και που συνοπτικά τους αντίτυπα δημοσιεύο¬ 
νται με την παρούσα απόφαση γιατί πρόκειται για αξιόλογα κτίρια με 
ιδιαίτερο αρχιτεκτονικό και μορφολογικό χαρακτήρα. 

1. 16ης Ταξιαρχίας αρ. 30, φερόμενο ως ιδιοκτησία Βασιλικής Λυ- 
κίδη, 

2. Τίμιου Προδρόμου αρ. 18, φερόμενο ως ιδιοκτησία Δημητρίου 
Κρέη, 

3. Τίμιου Προδρόμου αρ. 16, φερόμενο ως ιδιοκτησία Γεωργίου Νο- 
νότη, Κωνσταντίνου Ραπτάρχη, 

4. Σκρά αρ. 20, φερόμενο ως ιδιοκτησία Αλεξάνδρου Καλέ, Φαίδρας 
Αντίπα, 

5. Ρούσβελτ αρ. 1, φερόμενο ως ιδιοκτησία θάλειας Λαζίδου, 

6. Ρούσβελτ αρ. 3, φερόμενο ως ιδιοκτησία Χαραλάμπους Ελβατζό- 


γλου κληρ. Μιχαήλ Ελβατζόγλου. 

7. Μιαούλη αρ. 7, φερόμενο ως ιδιοκτησία Δημητρίου Πάρη, Γρηγο- 
ρίου Πάρη. 

2. Ως διατηρητέο χαρακτηρίζεται το αρχικό εκάστοτε κτίριο καθώς 
και οι εναρμονιζόμενες με αυτό μεταγενέστερες προσθήκες, όχι όμως 
και τα πάσης φύσης υπάρχοντα προσκτίσματα που αλλοιώνουν το αρ¬ 
χικό κτίριο και μπορούν να αφαιρεθούν μετά από έγκριση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
καλλιτεχνικών διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, η αλλαγή 
της χρήσης καθώς και επεμβάσεις για λόγους λειτουργίας και χρήσης 
των διατηρητέων κτιρίων εφόσον δεν αλλοιώνεται ο αρχιτεκτονικός χα¬ 
ρακτήρας τους και δεν θίγονται τα διατηρητέα στοιχεία τους. 

5. α. Αιτήσεις για ανέγερση νέων κτιρίων στα οικόπεδα των διατηρη¬ 
τέων κτιρίων ή για προσθήκες στα διατηρητέα κτίρια, αποστέλλονται 
από την Πολεοδομική Υπηρεσία στην αρμόδια Υπηρεσία του Υπουρ¬ 
γείου Περιβάλλοντος Χωροταξίας και Δημοσίων Έργων με γνώμη της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δικές ρυθμίσεις σύμφωνα με τις διατάξεις του άρθρου 4 παρ. 2 του Ν. 
1577/85 περί Γενικού Οικοδομικού Κανονισμού εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει. 

β. Κατ’ εξαίρεση από το προηγούμενο εδάφιο και μετά από έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ) 
επιτρέπονται προσθήκες κατ’ επέκταση του διατηρητέου κτιρίου περιο¬ 
ρισμένων διαστάσεων εφόσον κρίνονται απαραίτητες για την λειτουρ¬ 
γική εξυπηρέτηση του κτιρίου. 

6. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των διατηρουμένων κτιρίων. Επιτρέ¬ 
πεται μόνο η τοποθέτηση επιγραφών περιορισμένων διαστάσεων που 
πληροφορούν για τυχόν χρήση των χώρων των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων έστω και αν τοποθετούνται μέσα στος προθήκες 
έχουν χρώμα λευκό ή κίτρινο, σταθερό και συνεχές και αποτελούνται 
από μεμονωμένα στοιχεία, γράμματα, αριθμούς. 

7. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων και στον περιβάλλοντα χώρο τους, καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙ! 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΟΙΚ.66614/4928 (3) 

Χαρακτηρισμός ως διατηρητέου του κτιρίου που βρίσκεται στον Όρμο 

Κορθίου της νήσου Άνδρου επί του λιμανιού και ανώνυμης κοινοτι¬ 
κής οδού, ιδιοκτησίας Ιωάννη Παπασταθόπουλου και καθορισμός ει¬ 
δικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν, 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (πάρ. 2). 

2. Την υπ’ αριθ. οικ. 75724/30.12.1983 κοινή απόφαση των 
Υπουργών Προεδρίας της Κυβερνήσεως και Χωροταξίας Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αριθ. 31252/1530/20.5.87 κοινή απόφαση των 
Υπουργών Προεδρίας της Κυβερνήσεως, Εσωτερικών και Περιβάλλο¬ 
ντος Χωροταξίας και Δημοσίων Έργων (ΦΕΚ 482/Δ/87). 

4. Το υπ’ αριθ. 1/86 Π. Δ/γμα (ΦΕΚ 1/Α) και ειδικότερα τα άρθρα 
2 (παρ. 3ζ, περίπτωση αα) και 5. 

5. Την από 27.5.87 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7) του Υπουργείου Περιβάλλοντος Χω¬ 
ροταξίας και Δημοσίων Έργων. 

6. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/85 (ΦΕΚ 210/Α/85) χωρίς να περιέλ¬ 
θουν στην Δ/νση Παραδοσιακών Οικισμών και Περιβάλλοντος (Γ7) τυ¬ 
χόν αντιρρήσεις του Ιωάννη Παπασταθόπουλου, αποφασίζουμε: 

I. Χαρακτηρίζεται διατηρητέο το κτίριο που βρίσκεται στον Όρμο 
Κορθίου της νήσου Άνδρου επί του λιμανιού και ανώνυμης κοινοτικής 
οδού, φερόμενο ως ιδιοκτησία Ιωάννη Παπασταθόπουλου, όπως φαίνε¬ 


ται σημειωμένο στο σχετικό πρωτότυπο τοπογραφικό διάγραμμα σε 
κλίμακα 1:200 που θεωρήθηκε από τον Προϊστάμενο της Δ/νσης Πο- 
λεοδομικών Εφαρμογών του Υπουργείου Περιβάλλοντος Χωροταξίας 
και Δημοσίων Έργων με την υπ’ αρ. 66614/1987 πράξη του και που 
συνοπτικό του αντίτυπο δημοσιεύεται με την παρούσα απόφαση γιατί 
πρόκειται για χαρακτηριστικό και αξιόλογο δείγμα της αρχιτεκτονικής 
του οικισμού. 

2. Στο χαρακτηριζόμενο διατηρητέο κτίριο απαγορεύεται κάθε αφαί¬ 
ρεση, αλλοίωση ή καταστροφή των επί μέρους αρχιτεκτονικών ή διακο- 
σμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση και γενικά 
κάθε επέμβαση για λόγους στατικούς και λειτουργικούς, εφόσον δεν αλ¬ 
λοιώνεται ο αρχιτεκτονικός του χαρακτήρας και οι βασικές αρχές του 
κτιρίου. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στις όψεις και τη στέγη του κτιρίου, πλην των αναγκαίων επιγρα¬ 
φών περιορισμένων διαστάσεων που υποδηλώνουν την χρήση του. 

5. Για οποιαδήποτε επέμβαση στο εσωτερικό ή εξωτερικό του κτιρίου 
καθώς και για την τοποθέτηση επιγραφών, απαιτείται η έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει, από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 21 Οκτωβρίου 1987 

